पाएं अपने शहर की ताज़ा ख़बरें और फ्री ई-पेपरडाउनलोड करें
हॉलीवुड की मशहूर अभिनेत्री एंजेलिना जोली ने अपने स्तनों का ऑपरेशन करवाने के बाद पहली पब्लिक अपीयरेंस दी है। वह अपने ब्वॉयफ्रेंड ब्रेड पिट की आनेवाली फिल्म 'वर्ल्ड वार जेड' के प्रीमियर पर पहुंची। एंजेलिना ब्रेड के हाथों में हाथ डाले यहां रेड कारपेट पर चलीं और बहुत ही कॉन्फिडेंट नजर आईं। ब्लैक कलर की गाउन में वह बहुत ही खूबसूरत लग रही थीं।
एंजेलिना ने पिछले दिनों मौत से बचने के लिए यह ऑपरेशन कराया है। उन्होंने यह खुलासा किया करके सनसनी फैला दी थी कि उन्होंने अपने शरीर में स्तन कैंसर का खतरा पैदा करने वाले बीआरसीए-1 जीन का पता चलने के बाद अपने दोनों स्तनों को मस्टेक्टॉमी के जरिये निकलवा दिया है।
एंजेलिना की इस घोषणा को कैंसर के प्रति जागरूकता फैलाने की दिशा में क्रांतिकारी माना गया। अमेरिका में 40 सालों में कोई बड़ी हस्ती ऐसी हिम्म्त नहीं दिखा सकी कि वह दुनिया को बताए कि उसने अपने दोनों स्तन हटवा दिए हों। 1974 में तत्कालीन अमेरिकी राष्ट्रपति की पत्नी बेटी फोर्ड ने यह हिम्मत दिखाई थी।
उन्होंने सार्वजनिक रूप से अपने स्तन हटवाने पर बात की थी। कैंसर के इतिहास में इसे ऐतिहासिक लम्हा माना गया था और अब वह लम्हा एंजेलिना जोली ने दोहराया। एंजेलिना की इस हिम्मत की दाद पूरी दुनिया ने दी है।
प्रीमियर पर भी वह जब रेड कारपेट पर चल रही थीं तो उनके फैन्स बोर्ड पर लिखकर यह जता रहे थे कि उन्हें एंजेलिना पर गर्व है और वे उनसे बेहद प्यार करते हैं। देखिए इस प्रीमियर पर पहुंची एंजेलिना की खास तस्वीरें:
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn